APSTIPRINĀTS

SIA „SALTAVOTS” iepirkuma komisijas

2018. gada 30. augusta sēdē

SIA „SALTAVOTS”

TIRGUS IZPĒTES

**„Kanalizācijas sūkņu stacijas ar aprīkojumu piegāde”**

(tirgus izpētes identifikācijas Nr. SA 2018 08)

NOLIKUMS

Sigulda 2018

Saturs

[Saturs 2](#_Toc511216080)

[1. Tirgus izpētes mērķis 3](#_Toc511216081)

[2. Pasūtītājs 3](#_Toc511216082)

[3. Pretendents 3](#_Toc511216083)

[4. Papildus informācijas saņemšana par tirgus izpēti 3](#_Toc511216084)

[5. Tirgus izpētes termiņi 4](#_Toc511216085)

[6. Iepirkuma priekšmeta raksturojums 4](#_Toc511216086)

[7. Piedāvājuma iesniegšana tirgus izpētei 4](#_Toc511216087)

[8. Pretendenta kvalifikācijas prasības 5](#_Toc511216088)

[9. Nosacījumi dalībai tirgus izpētē 5](#_Toc511216089)

[10. Iesniedzamie dokumenti 5](#_Toc511216090)

[11. Piedāvājumu izvērtēšana 6](#_Toc511216091)

[12. Preces piegādes līgums 7](#_Toc511216092)

[13. Piedāvājumu atvēršanas sanāksme 7](#_Toc511216093)

[14. Komisijas tiesības un pienākumi 7](#_Toc511216094)

[15. Pretendenta tiesības un pienākumi 8](#_Toc511216095)

[1. pielikums 9](#_Toc511216096)

[2. pielikums 11](#_Toc511216097)

[3. pielikums 12](#_Toc511216098)

[4. pielikums 13](#_Toc511216099)

[5. pielikums 14](#_Toc511216100)

1. Tirgus izpētes mērķis
	1. Tirgus izpētes mērķis ir noteikt saimnieciski visizdevīgāko piedāvājumu kanalizācijas sūkņu stacijas ar aprīkojumu (turpmāk – Prece) piegādei saskaņā ar Pasūtītāja izstrādāto tehnisko specifikāciju.
	2. Tirgus izpētes identifikācijas Nr. SA 2018 08.
2. Pasūtītājs
	1. Pasūtītājs ir SIA „SALTAVOTS” reģ. Nr. 40103055793, Lakstīgalas iela 9B, Sigulda, Siguldas novads, LV-2150; e-pasta adrese: saltavots@saltavots.lv
	2. Kontaktpersonas, kuras pilnvarotas sniegt organizatoriska rakstura informāciju par:
		1. tirgus izpētes nolikumu – Silvija Zaharāne, tālrunis 67971729, e-pasts: silvija.zaharane@saltavots.lv;
		2. tehnisko specifikāciju – Jānis Vīcieps, tālrunis 29195125, e-pasts: lorupe@saltavots.lv.
	3. Ne Pasūtītājs, ne iepirkuma komisija (turpmāk – komisija) neuzņemas nekādu atbildību par Pretendenta izmaksām piedāvājuma sagatavošanai un iesniegšanai neatkarīgi no tirgus izpētes rezultātiem.
3. Pretendents
	1. Par tirgus izpētes Pretendentu var būt jebkurš no šādiem piegādātājiem, kas piedāvā tirgū piegādāt Preces, un, kas iesniedzis piedāvājumu tirgus izpētes nolikumā (turpmāk – nolikums) noteiktajā kārtībā:
		1. fiziskā persona;
		2. juridiskā persona;
		3. personālsabiedrība (pilnsabiedrība vai komandītsabiedrība), kurai nav juridiskās personas statuss;
		4. piegādātāju apvienība (turpmāk – pretendents).
	2. Visiem Pretendentiem tirgus izpētē piemēro vienādus noteikumus.
	3. Ja piedāvājumu tirgus izpētei iesniedz piegādātāju apvienība, piedāvājumam jāpievieno visu apvienības dalībnieku parakstīta vienošanās par dalību tirgus izpētē, katram apvienības dalībniekam izpildei nododamo daļu (apjoms procentos no līgumcenas un apraksts) un pārstāvības tiesībām parakstīt un iesniegt piedāvājumu.
	4. Ja piegādātāju apvienību atzīst par tirgus izpētes uzvarētāju, tās dalībnieki pirms iepirkuma līguma noslēgšanas nodibina vai nu personālsabiedrību, vai arī noslēdz sabiedrības līgumu, iesniedzot Pasūtītājam sabiedrības līguma apliecinātu kopiju. Neizpildot šajā punktā minēto prasību, Pasūtītājs uzskatīs, ka piegādātāju apvienība ir atteikusies noslēgt iepirkuma līgumu.
4. Papildus informācijas saņemšana par tirgus izpēti
	1. Visi interesenti nolikumu var saņemt elektroniskā veidā SIA „SALTAVOTS” tīmekļvietnē [www.saltavots.lv](http://www.saltavots.lv) vai drukātā veidā trīs darbdienu laikā pēc attiecīgā pieprasījuma saņemšanas dienas, ja ir veikta Pasūtītāja rēķinā norādītā samaksa, kas atbilst nolikuma kopijas pavairošanas un nosūtīšanas faktiskajiem izdevumiem.
	2. Visu informāciju par tirgus izpētes norisi, kā arī atbildes uz ieinteresēto piegādātāju jautājumiem komisija sniedz rakstiski.
	3. Ieinteresētais piegādātājs jautājumu par tirgus izpētes nolikumu uzdod rakstiskā veidā, nosūtot to pa pastu, e-pastu uz nolikuma 2.1.punktā norādīto adresi un/vai uz nolikuma 2.2.punktā norādīto kontaktpersonu e-pastu. Pasūtītājs vienas darbdienas laikā nosūta apstiprinājumu par e-pasta saņemšanu nolikuma 2.1. vai 2.2. punktā minētajā adresē.
	4. Ja komisija no ieinteresētā piegādātāja saņem rakstisku jautājumu par tirgus izpētes norisi, atbildi tā sniedz rakstiskā veidā piecu darba dienu laikā no jautājuma saņemšanas dienas, bet ne vēlāk kā sešas dienas pirms piedāvājumu iesniegšanas termiņa beigām, ja jautājums ir saņemts savlaicīgi. Par jautājuma saņemšanas dienu uzskata pa pastu saņemtās vēstules reģistrācijas
	SIA „SALTAVOTS” lietvedībā datumu, datumu, kad vēstule personīgi iesniegta Pasūtītājam, bet pa elektronisko pastu saņemtajām vēstulēm – saņemšanas datumu, kas norādīts attiecīgajā tehniskajā līdzeklī.
	5. Komisija sniegto skaidrojumu kopā ar uzdoto jautājumu, bet, nenorādot jautājuma iesniedzēju, publicē SIA „SALTAVOTS” tīmekļvietnē [www.saltavots.lv](http://www.saltavots.lv). Ieinteresētā piegādātāja pienākums ir pastāvīgi sekot SIA „SALTAVOTS” tīmekļvietnē publicētajai informācijai un ievērtēt to savā piedāvājumā.
	6. Komisija sniegto skaidrojumu nosūta jautājuma uzdevējam pa e-pastu VAI PASTU, izņemot tos gadījumus, kad jautājuma iesniedzējs nav norādījis nevienu no saziņas līdzekļiem.
5. Tirgus izpētes termiņi
	1. Piedāvājumu iesniegšana notiek līdz 2018. gada 12. septembra plkst.10.00 Lakstīgalas ielā 9B, Siguldā, LV-2150, 12. kabinetā. Piedāvājumu atvēršanas procedūra notiek 2018. gada 12. septembrī plkst.10.00 Lakstīgalas ielā 9B, Siguldā, LV-2150, 5. kabinetā.
6. Iepirkuma priekšmeta raksturojums
	1. Iepirkuma priekšmets ir kanalizācijas sūkņu stacija ar aprīkojumu saskaņā ar tehnisko specifikāciju.
	2. Līguma izpildes laiks un vieta:
		1. Līguma izpildes laiks ir 60 kalendārās dienas no Līguma noslēgšanas dienas;
		2. Līguma izpildes vieta – Lakstīgalas iela 9B, Sigulda, Siguldas novads. Preces piegādes vieta – Skolas iela, Allaži, Allažu pagasts, Siguldas novads.
	3. Tehniskā specifikācija ir pievienota nolikuma 2.pielikumā.
	4. Ja tehniskajā specifikācijā kāda Preces parametra tehniskā prasība nav noteikta, tad šim parametram jāatbilst minimālajām vispārpieņemtajām prasībām vai standartos noteiktajam.
7. Piedāvājuma iesniegšana tirgus izpētei
	1. Pretendents piedāvājumu iesniedz aizlīmētā aploksnē vai paketē (vienā vai vairākās), kura ir marķēta šādi:
		* + pasūtītāja adrese;
			+ pretendenta nosaukums un juridiskā adrese;
			+ šāda atzīme: „Tirgus izpētei „Kanalizācijas sūkņu stacijas ar aprīkojumu piegāde” (iepirkuma identifikācijas Nr. SA 2018 08). Neatvērt līdz 2018. gada 12. septembra plkst.10.00”.
	2. Pretendents piedāvājumu iesniedz šādā adresē:

SIA „SALTAVOTS”

Lakstīgalas ielā 9B, Siguldā, Siguldas novadā, LV-2150.

* 1. Pretendents piedāvājumu iesniedz līdz 2018. gada 12. septembra plkst.10.00. Pēc šī termiņa piedāvājumus nepieņem.
	2. Ja Pretendents nosūta piedāvājumu pa pastu, tas nodrošina piedāvājuma saņemšanu līdz nolikuma 7.3. punktā noteiktajam termiņam. Pēc norādītā termiņa pa pastu saņemtie piedāvājumi netiks pieņemti.
	3. Pretendents drīkst iesniegt tikai vienu piedāvājuma variantu.
	4. Pretendents piedāvājumu iesniedz:
		1. oriģinālu drukātā dokumenta veidā vienā eksemplārā, kur visi piedāvājuma dokumenti ir cauršūti vai cauraukloti, nostiprinot auklas galus un apliecinot lapu skaitu. Piedāvājums jānoformē tā, lai novērstu iespēju nomainīt lapas, nesabojājot nostiprinājumu;
		2. piedāvājuma kopiju elektroniskā formā pdf formātā uz CD, DVD vai USB datu nesēja.
	5. Pretendenta piedāvājuma sastāvā ir jāiekļauj šādi dokumenti:
		1. titullapa ar tirgus izpētes nosaukumu, iepirkuma identifikācijas numuru un Pretendenta nosaukumu;
		2. satura rādītājs ar lapu numerāciju, kurā ir norādīti visi dokumenti, kas pretendentam ir jāiesniedz saskaņā ar nolikuma 10. punkta prasībām;
		3. Pretendenta pieteikums, kas noformēts atbilstoši nolikuma 1. pielikumā dotajam paraugam;
		4. nolikuma 10. punktā norādītie Pretendenta atlasei iesniedzamie dokumenti;
		5. tehniskais piedāvājums saskaņā ar nolikuma 10.8. punktu;
		6. finanšu piedāvājums saskaņā ar nolikuma 10.9. punktu.
	6. Pretendents norāda tās piedāvājuma daļas, kuras satur komercnoslēpumu.
	7. Pretendenta piedāvājumu paraksta persona, kurai ir tiesības pārstāvēt pretendentu, vai tās pilnvarota persona. Pilnvara ir jāiesniedz kopā ar piedāvājumu un jāiesien vienā sējumā kopā ar pieteikumu.
	8. Pretendents piedāvājumu iesniedz latviešu valodā. Pretendents piedāvājumā var iesniegt dokumentu oriģinālus vai to atvasinājumus. Piedāvājumā iesniegtajiem dokumentiem – oriģināliem vai to kopijām, kuri ir citā valodā, Pretendents iesniedz arī to tulkojumu latviešu valodā, kura pareizību apliecina Pretendents. Pretendents ir tiesīgs visu piedāvājumā iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts.
	9. Pretendents jebkurā laikā līdz piedāvājumu iesniegšanas termiņa beigām var atsaukt vai grozīt savu piedāvājumu. Paziņojums par izmaiņām sagatavojams, marķējams un nosūtāms tāpat kā piedāvājuma oriģināls un ar norādi, ka tās ir sākotnējā piedāvājuma izmaiņas. Piedāvājuma atsaukšanai ir bezierunu raksturs un tā izslēdz tālāku līdzdalību tirgus izpētē.
1. Pretendenta kvalifikācijas prasības
	1. Lai pierādītu atbilstību Pretendenta kvalifikācijas prasībām, Pretendents drīkst balstīties uz citu personu (tai skaitā apakšuzņēmēju) iespējām, neatkarīgi no savstarpējo attiecību tiesiskā rakstura:
		1. šādā gadījumā Pretendents pieteikumā dalībai iepirkuma procedūrā (1. pielikums) norāda visas personas, uz kuru iespējām savas kvalifikācijas pierādīšanai tas balstās, un pierāda Pasūtītājam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos ar Pretendentu par sadarbību un/vai resursu nodošanu Pretendenta rīcībā konkrētā līguma izpildei. Apliecinājumus un vienošanās par sadarbību un/vai resursu nodošanu Pretendents var aizstāt ar jebkuriem cita veida dokumentiem, ar kuriem Pretendents spēj pierādīt, ka nepieciešamie resursi Pretendentam būs pieejami un tiks izmantoti līguma izpildes laikā, atkarībā no nodoto resursu veida. Iesniegtajiem dokumentiem (tai skaitā, apliecinājumiem vai vienošanās) jābūt pietiekamiem, lai pierādītu Pasūtītājam Pretendenta spēju izpildīt iepirkuma līgumu, kā arī to, ka visā līguma izpildes laikā Pretendents faktiski izmantos tā uzņēmēja resursus, uz kura iespējām tas balstās savas kvalifikācijas pierādīšanai;
		2. Pretendents var balstīties uz citu personu iespējām tikai tad, ja šīs personas veiks iepirkuma līgumā norādīto saistību izpildi.
	2. Pretendents normatīvajos aktos noteiktajā kārtībā ir reģistrēts Komercreģistrā vai līdzvērtīgā reģistrā ārvalstīs. Fiziskām personām uz Līguma slēgšanas brīdi jābūt reģistrētām LV Valsts ieņēmumu dienestā, kā nodokļu maksātājiem, vai līdzvērtīgā reģistrā ārvalstīs.
	3. Pretendents iepriekšējo 3 (trīs) gadu laikā un līdz piedāvājuma iesniegšanas termiņa beigām ir veicis vismaz 1 (vienas) kanalizācijas sūkņu stacijas ar aprīkojumu piegādi.
2. Nosacījumi dalībai tirgus izpētē
	1. Pretendentu no dalības tirgus izpētē izslēdz šādos gadījumos:
		1. ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem sabiedrisko pakalpojumu sniedzējs ņem vērā informāciju, kas ievietota Valsts ieņēmumu dienesta tīmekļvietnē pieejamajā parādnieku reģistrā;
		2. ja nodokļu parādi pārsniedz 150 euro, komisija rīkojas saskaņā ar Sabiedrisko pakalpojumu sniedzēju iepirkumu likuma 48. panta septītās daļas un astotās daļas 1. un 3.punkta regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 48. panta devītajā daļā paredzēto;
		3. ir pasludināts Pretendenta maksātnespējas process, apturēta Pretendenta saimnieciskā darbība vai Pretendents tiek likvidēts.
	2. Komisija attiecībā uz Pretendentu, kuram būtu piešķiramas līguma slēgšanas tiesības, kā arī personu (t.sk. apakšuzņēmēju), uz kuras iespējām tas balstījies, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, ja nav publiski pieejama informācija, pieprasa iesniegt kompetentu institūciju izziņas, kas apliecina, ka Pretendentam un personai, uz kuras iespējām Pretendents balstās nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 48. panta devītajā daļā paredzēto.
	3. Kompetento institūciju izsniegtās izziņas un citus dokumentus, ko izsniedz Latvijas institūcijas, Sabiedrisko pakalpojumu sniedzējs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izziņas, ja tās izdotas ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
3. Iesniedzamie dokumenti
	1. Pieteikums dalībai tirgus izpētē (1. pielikums).
	2. Vienošanās atbilstoši Nolikuma 3.3. punkta prasībai (ja attiecināms uz Pretendentu).
	3. Dokuments, kas apliecina piedāvājuma dokumentus parakstījušās, kā arī kopijas, tulkojumus un piedāvājuma daļu caurauklojumus apliecinājušās personas tiesības pārstāvēt Pretendentu iepirkuma procedūras ietvaros. Ja dokumentus, kas attiecas tikai uz atsevišķu personālsabiedrības biedru vai personu apvienības dalībnieku paraksta, kā arī kopijas un tulkojumus apliecina attiecīgā personālsabiedrības biedra vai personu apvienības dalībnieka pilnvarota persona, jāiesniedz dokuments vai dokumenti, kas apliecina šīs personas tiesības pārstāvēt attiecīgo personālsabiedrības biedru vai personu apvienības dalībnieku iepirkuma procedūras ietvaros. Juridiskas personas pilnvarai pievieno dokumentu, kas apliecina pilnvaru parakstījušās paraksttiesīgās amatpersonas tiesības pārstāvēt attiecīgo juridisko personu.
	4. Apliecinājumu vai vienošanos par sadarbību un/vai resursu nodošanu vai jebkuru citu dokumentu atbilstoši nolikuma 8.1. punkta prasībai, ja Pretendents kvalifikācijas apliecināšanai balstās uz citām personām (ja attiecināms uz Pretendentu).
	5. Ārvalstīs reģistrēts Pretendents iesniedz komercreģistra vai līdzvērtīgas komercdarbību regulējošas iestādes ārvalstīs izdotas reģistrācijas apliecības vai izziņas kopiju. Latvijā reģistrētiem pretendentiem nav jāiesniedz dokumenta kopija, kura pierāda reģistrāciju Uzņēmumu reģistrā, jo komisija pārbauda pretendenta reģistrācijas faktu Uzņēmumu reģistra tīmekļvietnē [www.ur.gov.lv](http://www.ur.gov.lv)
	6. Dokumenta kopiju, kas pierāda nolikuma 8.3. punktā norādīto Pretendenta pieredzi (piemēram, pasūtīta atsauksme, piegādātās kanalizācijas sūkņu stacijas ar aprīkojumu ekspluatācijas īpašību deklarācija).
	7. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai Nolikumā noteiktajām pretendentu atlases prasībām. Ja Pretendents izvēlējies iesniegt Eiropas vienoto iepirkuma procedūras dokumentu, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par katru tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents var Pasūtītājam iesniegt Eiropas vienoto iepirkuma dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza. Eiropas vienotais iepirkuma procedūras dokuments (ESPD) atrodas vietnē <https://ec.europa.eu/growth/tools-databases/espd/filter?lang=lv>. Ja Pretendents, kuram būtu piešķiramas iepirkuma līguma slēgšanas tiesības, ir iesniedzis ESPD kā sākotnējo pierādījumu atbilstībai pretendentu atlases prasībām, kas noteiktas paziņojumā par līgumu vai iepirkuma procedūras dokumentos, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina Pretendenta atbilstību pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datu bāzēs.
	8. Tehniskais piedāvājums saskaņā ar nolikumam pievienoto veidni „Tehniskais piedāvājums” (3. pielikums).
	9. Finanšu piedāvājums
		1. Finanšu piedāvājums saskaņā ar nolikuma 4. pielikuma veidni.
		2. Finanšu piedāvājumā Preces cenā ir jāiekļauj transporta izdevumi.
	10. Pretendents finanšu piedāvājumā informāciju norāda euro bez pievienotās vērtības nodokļa ar precizitāti divas zīmes aiz komata. Pievienotās vērtības nodokli norāda veidnē norādītajā vietā.
4. Piedāvājumu izvērtēšana
	1. Pēc piedāvājumu atvēršanas komisija slēgtās sēdēs veic piedāvājumu izvērtēšanu.
	2. Piedāvājumi, kuri neatbilst nolikumā noteiktajām noformējuma prasībām tiek noraidīti, ja to neatbilstība nolikumā noteiktajām noformējuma prasībām ir būtiska.
	3. Komisija pārbauda, vai Pretendenta pieteikums dalībai tirgus izpētē atbilst nolikumā ietvertajai formai un saturam. Ja pieteikuma dalībai tirgus izpētē neatbilstība nolikumā noteiktajām noformējuma prasībām ir būtiska, piedāvājums tiek noraidīts.
	4. Komisija veic Pretendentu kvalifikācijas atbilstības pārbaudi. Komisija ir tiesīga pieprasīt skaidrojumus, kuri ir nepieciešami kvalifikācijas prasību izvērtēšanai.
	5. Ja Pretendenta kvalifikācija neatbilst nolikuma 8. punktā izvirzītajām prasībām, Pretendenta piedāvājums tiek noraidīts.
	6. Komisija pārbauda tehniskā piedāvājuma atbilstību tehniskās specifikācijas prasībām. Komisija var pieprasīt Pretendentu sniegt skaidrojumus par tehniskajā piedāvājumā ietverto informāciju. Ja Pretendenta tehniskais piedāvājums neatbilst tehniskajā specifikācijā noteiktajām prasībām, Pretendenta piedāvājums tiek noraidīts.
	7. Komisija pārbauda, vai finanšu piedāvājums atbilst nolikumā noteiktajām prasībām, pārbauda vai nav aritmētisko vai pārrakstīšanās kļūdu, vai nav saņemts nepamatoti lēts piedāvājums, kā arī izvērtē un salīdzina piedāvātās līgumcenas.
	8. Par kļūdu labojumu komisija paziņo Pretendentam.
	9. Vērtējot Finanšu piedāvājumu, komisija ņem vērā labojumus.
	10. Ja komisijai Pretendenta piedāvājums šķiet nepamatoti lēts, komisija rīkojas saskaņā ar Sabiedrisko pakalpojumu iepirkuma likuma 59. pantu.
	11. Ja komisija konstatē, ka Pretendenta piedāvājums ir nepamatoti lēts, tas tiek noraidīts.
	12. Ja finanšu piedāvājums neatbilst nolikumā noteiktajām prasībām, Pretendenta piedāvājums tiek noraidīts.
	13. Vērtējot piedāvājumu, iepirkuma komisija ņems vērā cenu bez pievienotās vērtības nodokļa.
	14. Piedāvājuma izvēles kritērijs ir saimnieciski visizdevīgākais piedāvājums, kuru nosaka, ņemot vērā cenu.
	15. Iepirkuma komisijai izvēlas piedāvājumu ar viszemāko cenu, kas atbilst nolikuma prasībām un nav atzīts par nepamatoti lētu.
	16. Pirms lēmuma par piegādes līguma slēgšanas tiesību piešķiršanu, komisija pārbauda, vai attiecībā uz Pretendentu, kā arī personu (t.sk. apakšuzņēmēju), uz kuras iespējām tas balstījies, lai apliecinātu, ka tā kvalifikācija atbilst nolikumā noteiktajām prasībām un kuram atbilstoši citām paziņojumā par līgumu un tirgus izpētes procedūras dokumentos noteiktajām prasībām un izraudzītajiem piedāvājuma izvēles kritērijiem, būtu piešķiramas līguma slēgšanas tiesības, nav attiecināmi nolikuma 9. punktā minētie izslēgšanas nosacījumi.
	17. Ārvalstīs reģistrētam Pretendentam un personai (t.sk. apakšuzņēmējiem), uz kuras iespējām Pretendents balstās, nolikuma 9.1.2. apakšpunkta nosacījumu pārbaudei pēc komisijas pieprasījuma jāiesniedz izziņa no tā reģistrācijas valsts iestādes, ka piedāvājuma iesniegšanas dienā vai dienā, kad pieņemts lēmums par iespējamu piegādes līguma slēgšanas tiesību piešķiršanu, nav nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro. Ja minētās izziņas netiek izdotas, tās aizstāj ar zvērestu vai, ja zvēresta došanu attiecīgās valsts normatīvie tiesību akti neparedz, ar paša Pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai tā reģistrācijas (pastāvīgās dzīvesvietas) valstī.
	18. Nolikuma 9.1.3. apakšpunkta nosacījumu pārbaudei, ja nav publiski pieejami dati, pēc komisijas pieprasījuma, Pretendents iesniedz kompetentu institūciju izziņas, kas apliecina, ka Pretendentam un personai, uz kuras iespējām Pretendents balstās (t.sk. apakšuzņēmējiem), nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 48. panta devītajā daļā paredzēto.
5. Preces piegādes līgums
	1. Pasūtītājs, pamatojoties uz Pretendenta piedāvājumu, ar izraudzīto Pretendentu slēdz Preces piegādes līgumu atbilstoši līguma veidnei (5. pielikums).
	2. Ja Pretendentam ir iebildumi pret Preces piegādes iepirkuma līguma veidni, tie jāiesniedz Pasūtītājam ne vēlāk kā 6 (sešas) dienas pirms piedāvājumu iesniegšanas termiņa beigām. Pēc šī termiņa iesniegtie iebildumi netiks ņemti vērā.
6. Piedāvājumu atvēršanas sanāksme
	1. Piedāvājumu atvēršanas sanāksme notiek 2018. gada 12. septembrī plkst.10.00 SIA „SALTAVOTS” telpās Lakstīgalas ielā 9B, 5. kabinetā Siguldā, Siguldas novadā.
	2. Piedāvājumu atvēršana notiek atklātā sanāksmē.
	3. Piedāvājumu noformējuma atbilstības, Pretendentu atlasi, tehnisko piedāvājumu atbilstības pārbaudi un piedāvājumu vērtēšanu komisija veic slēgtā sanāksmē.
7. Komisijas tiesības un pienākumi
	1. Komisija savas kompetences ietvaros pieņem lēmumus, kā arī veic citas darbības saskaņā ar tirgus izpētes nolikumu.
	2. Komisijas pienākumi:
		1. izskatīt Pretendentu piedāvājumus atbilstoši tirgus izpētes nolikumam;
		2. pieņemt lēmumu par tirgus izpētes rezultātiem;
		3. veikt citas normatīvajos aktos un tirgus izpētes nolikumā paredzētās darbības.
	3. Komisijas tiesības:
		1. pieprasīt iesniegt rakstisku paskaidrojumu vai papildus informāciju par piedāvājumā ietverto informāciju. Šādu paskaidrojumu pieprasa tikai precizēšanas nolūkos, ja piedāvājumā ietvertā informācija ir nepilnīga vai neprecīza, un tas nedod Pretendentam tiesības jebkādā veidā mainīt savu piedāvājumu;
		2. pieaicināt komisijas darbā atzinumu došanai ekspertus ar padomdevēja tiesībām;
		3. pārliecināties par sniegtās informācijas patiesumu;
		4. labot aritmētiskās kļūdas Pretendentu finanšu piedāvājumos;
		5. veikt citas darbības, kas izriet no nolikuma;
		6. pieņemt lēmumu par līguma slēgšanas tiesību piešķiršanu ar saimnieciski visizdevīgākā piedāvājuma iesniedzēju vai pārtraukt tirgus izpēti, neizvēloties nevienu piedāvājumu, ja tam ir objektīvs pamatojums.
	4. Komisija papildus informācijas pieprasījumu Pretendentiem nosūta elektroniski uz Pretendenta pieteikumā norādīto e-pasta adresi.
8. Pretendenta tiesības un pienākumi
	1. Piedalīšanās tirgus izpētē ir Pretendenta brīvas gribas izpausme. Iesniedzot savu piedāvājumu dalībai tirgus izpētē, Pretendents visā pilnībā pieņem un ir gatavs pildīt visas nolikuma prasības, kā arī likumdošanas aktos paredzētās normas. Ja Pretendenta piedāvājums vai tā daļa būs pretrunā ar nolikumu, tā netiks akceptēta, un var būt par iemeslu piedāvājuma noraidīšanai.
	2. Pretendentam ir rūpīgi jāizskata un jārespektē visi norādījumi, formas, noteikumi un tehniskās specifikācijas, kas iekļauti nolikumā. Gadījumā, ja Pretendents konstatē pretrunas starp kādām nolikuma daļām vai kāda no nolikuma daļām viņam nav skaidra, Pretendentam ir jāprasa skaidrojums no komisijas.
	3. Pretendentam ir pilnībā jāsedz piedāvājuma sagatavošanas un iesniegšanas izmaksas.
9. pielikums

SIA „SALTAVOTS”

reģ. Nr. 40103055793

Adrese: Lakstīgalas iela 9B, Sigulda,

Siguldas novads, LV-2150

**PIETEIKUMS DALĪBAI TIRGUS IZPĒTĒ**

**„Kanalizācijas sūkņu stacijas ar aprīkojumu piegāde”**

**id. Nr. SA 2018 08**

<Vietas nosaukums>, <gads>.gada <datums>.<mēnesis>

Iepazinušies ar SIA „SALTAVOTS”, reģ. Nr.: 40103055793, adrese: Lakstīgalas iela 9B, Sigulda, Siguldas novads (turpmāk – Pasūtītājs) organizētās tirgus izpētes **„Kanalizācijas sūkņu stacijas ar aprīkojumu piegāde” id. Nr. SA 2018 08,** nolikumu (turpmāk – nolikums), pieņemot visas nolikumā noteiktās prasības,

|  |  |
| --- | --- |
| Pretendenta nosaukums vai vārds, uzvārds (ja Pretendents ir fiziska persona) |  |
| Vienotais reģistrācijas numurs vai personas kods (ja Pretendents ir fiziska persona)  |  |
| Juridiskā adrese |  |
| Biroja adrese |  |
| E-pasta adrese |  |
| Faksa Nr. |  |
| Norādīt, vai Pretendents ir mazais vai vidējais uzņēmums[[1]](#footnote-1) |  |
| Kontaktpersona (vārds, uzvārds, amats, telefona Nr.) |  |
| Citas personas (juridisku personu gadījumā: uzņēmumu nosaukumi, **uz kuru iespējām kvalifikācijas pierādīšanai balstās Pretendents**, atbilstoši šī Nolikuma **8.1. punkta** prasībām), t.sk., par katru juridisku personu norādīt, vai tas ir mazais vai vidējais uzņēmums. Fizisku personu gadījumā: vārds uzvārds, personas kods) | <Aizpilda, ja attiecināms uz Pretendentu> |

piedāvājam piegādāt **kanalizācijas sūkņu staciju ar aprīkojumu** **saskaņā ar tehnisko specifikāciju** (turpmāk – Prece) par kopējo Līgumcenu:

|  |  |  |
| --- | --- | --- |
| EUR bez PVN 21%(summa cipariem un vārdiem) | PVN 21 %(summa cipariem un vārdiem) | EUR, ieskaitot PVN 21%(summa cipariem un vārdiem) |
| *<Norāda no Finanšu piedāvājuma >* | *<Norāda no Finanšu piedāvājuma >* | *< Norāda no Finanšu piedāvājuma >* |

Apstiprinām, ka piedāvājums ir spēkā **60 (sešdesmit) dienas** no piedāvājuma iesniegšanas dienas Pasūtītājam.

Ja tiksim atzīti par uzvarētāju apņemamies slēgt Preces piegādes līgumu atbilstoši tirgus izpētes nolikumā ietvertajiem līguma projektam, nolikumā noteiktajiem termiņiem un iesniegtajam piedāvājumam. Iesniedzot piedāvājumu dalībai tirgus izpētē, mēs ievērojām visus šajā nolikumā un normatīvajos aktos paredzētos noteikumus.

Apliecinām, ka esam iepazinušies ar tirgus izpētes nolikumā norādītajiem veicamās Preces piegādes nosacījumiem un garantijas termiņu.

Ar šo mēs uzņemamies pilnu atbildību par iesniegto piedāvājumu, tajā ietverto informāciju, noformējumu, atbilstību tirgus izpētes nolikuma prasībām. Visas iesniegtās dokumentu kopijas atbilst oriģinālam, sniegtā informācija un dati ir patiesi.

Neesam iesnieguši nepatiesu informāciju savas kvalifikācijas novērtēšanai.

Apliecinām, ka piedāvājums ir sagatavots neatkarīgi no citiem Pretendentiem un Pretendentam nav konkurenci ierobežojošas priekšrocības tirgus izpētē, jo tas vai ar to saistīta juridiskā persona nav bijusi iesaistīta tirgus izpētes sagatavošanā.

Atļaujam Pasūtītājam tirgus izpētes ietvaros un tā rezultātā noslēgto līgumu administrēšanai, apstrādāt savā piedāvājumā norādīto fizisko personu datus saskaņā ar Fizisko personu datu aizsardzības likumu.

Informācija, kas pēc Pretendenta domām ir uzskatāma par ierobežotas pieejamības informāciju, atrodas Pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lpp. un komercnoslēpumu saturoša informācija atrodas Pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_lpp.

Pretendenta pārstāvis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *amats, vārds uzvārds, paraksts*

Datums  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

1. **pielikums**

Tirgus izpētes nolikumam

Id. Nr. SA 2018 08

**Tehniskā specifikācija**

**Tirgus izpēte**

**„Kanalizācijas sūkņu stacijas ar aprīkojumu piegāde”**,

identifikācijas Nr. SA 2018 08

**I. Preces tehniskā specifikācija**

 Kanalizācijas sūkņu stacija paredzēta ar rūpnieciski ražotu pazemes tipa korpusu, kas izgatavots no stiegrotas stikla šķiedras vai HPDE, vai ekvivalenta sintētiska materiāla. Korpusa diametrs - 1500 mm. Sūknētavas korpuss komplektējams ar kāpnēm un paceļamu platformu no nekorodējoša materiāla, aprīkots ar ventilācijas caurulēm OD 110 mm, kā arī ar slēdzamu siltinātu lūku. Prognozējamais korpusa iebūves dziļums - 4m.

 Kanalizācijas sūkņu stacijas korpuss enkurojams pie dzelzsbetona plātnes. Dzelzsbetona plātne nav jāiekļauj piedāvājumā.

 Kanalizācijas sūkņu stacijas korpusā uzstādāmi divi iegremdējami kanalizācijas sūkņi, vienam no sūkņiem jābūt aprīkotam ar rūpnieciski izgatavotu uzduļķotāju, kas montējams pie sūkņa korpusa speciāli tam paredzētā vietā.

Sūkņu elektrodzinēja statora aizsardzības klase – H, darbarata tips - N, darba spriegums 380 V.Sūkņu izvēles kritēriji: Q = 6 l/s ( 21.6 m3/h), L spv = 290 m ( OD 110), H st = 4 m

Sūkņi komplektējami ar iebūvējamām sūkņu pēdām, nerūsējošā tērauda vadulām un pacelšanas ķēdēm. Sūkņu korpuss un darbarats no kaļamā ķeta GJL-200.

Sūknētavas iekšējie spiedvadi DN 80 izbūvējami no nerūsējošā tērauda caurulēm AISI 304.Uz katra sūkņa atsevišķā spiedvada uzstādāms ķīļveida aizbīdnis (atbilstoši EN 1171) un lodveida pretvārsts (atbilstoši EN 12334), ar kaļamā ķeta korpusu un epoksīda pārklājumu. Spiedvada augstākajā punktā uzstādāms ½” nerūsējošā tērauda ventilis spiedvada manuālai atgaisošanai. Uz sūknētavas ieplūdes caurules uzstādāms naža tipa aizbīdnis, kas paredzēts OD 200 ieplūdes caurulei, ar pagarinātājkātu, lai nodrošinātu ieplūdes noslēgšanu no zemes līmeņa.

Visām tērauda detaļām, kas atrodas sūknētavā, jābūt izgatavotām no nerūsējošā tērauda atbilstoši EN 1.4301 (AISI 304) vai no sakausējuma ar augstāku pretkorozijas aizsardzības klasi.

 Piegādātajai Precei nodrošina ekspluatācijas īpašību deklarācija.

**II. Piegāde, garantijas, iegādes apjoms**

1. Preces piegāde ir jānodrošina 60 kalendāro dienu laikā no līguma noslēgšanas dienas. Piegādes vieta: Skolas iela, Allažu pagasts, Siguldas novads. Piegādes izmaksas jāiekļauj piedāvājuma cenā.
2. Preces garantijas termiņš - Piegādātajām Precei jānodrošina 2 gadu garantija no Preces pavadzīmes parakstīšanas dienas. Garantijas laikā iegādātās Preces aprīkojuma sastāvdaļu nomaiņa, ja defekts nav radies Pasūtītāja vainas dēļ, jāveic 5 (piecu) darba dienu laikā no brīža, kad saņemts pieteikums no Pasūtītāja. Ceļa izdevumi, kas saistīti ar garantijas perioda saistību izpildi jāievērtē piedāvājuma cenā. Pasūtītājs nesegs ceļa izdevumus, kuri nepieciešami, lai veiktu Preces aprīkojuma sastāvdaļu apmaiņu garantijas laikā.
3. Preces iegādes apjoms – viena kanalizācijas sūkņu stacija ar tehniskajā specifikācijā norādīto aprīkojumu.
4. pielikums

Tirgus izpētes nolikumam

Id. Nr. SA 2018 08

**Tehniskais piedāvājums**

**Tirgus izpēte**

 **„Kanalizācijas sūkņu stacijas ar aprīkojumu piegāde”**

 **(identifikācijas Nr. SA 2018 08)**

 \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

 *(vietas nosaukums) ( datums)*

**I Preces tehniskā specifikācija**

| Nr.p.k. | Materiāla nosaukums | Ražotājs | Piedāvāto materiālu tehniskais raksturojums |
| --- | --- | --- | --- |
| 1 | Kanalizācijas sūkņu stacijas korpuss  |  |  |
| 2 | Kanalizācijas sūkņu stacijas sūkņi  |  | *Papildus tehniskajam raksturojumam jāpievieno sūkņu raksturlīknes*  |
| 3 | Uzduļķotājs |  |  |
| 4 | Sūknētavas iekšējie spiedvadi |  |  |
| 5 | Ķīļveida aizbīdnis |  |  |
| 6 | Lodveida pretvārsts |  |  |
| 7 | Nažveida tipa aizbīdnis ar pagarinātājkātu  |  |  |

**II Piegāde, garantijas**

|  |  |  |
| --- | --- | --- |
| Nr.p.k. | Prasība  | Prasības izpildes apraksts |
| 1. | Preces piegāde |  |
| 2. | Preces garantijas termiņš  |  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(pretendenta nosaukums)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 *(amatpersonas vārds, uzvārds \_\_\_\_\_\_\_\_\_\_\_\_\_\_\_\_\_\_\_\_*

 *(paraksts)*

1. pielikums

Tirgus izpētes nolikumam

Id. Nr. SA 2018 08

|  |
| --- |
| **Finanšu piedāvājums**  |
| **Tirgus izpēte „Kanalizācijas sūkņu stacijas ar aprīkojumu piegāde”,** **id. Nr. SA 2018 08** |
|   |  |  |   |
| *(vietas nosaukums)*  |  |  | *(datums)*  |
|  |  |  |  |  |  |
|  |  |  |  |  |  |
| Nr. | Preces nosaukums | Vienība  | Daudzums | Vienas vienības cena bez PVN; EUR | Izmaksas kopā bez PVN; EUR |
|  1. | Kanalizācijas sūkņu stacija ar aprīkojumu[[2]](#footnote-2) | komplekts | 1 |   |   |
| KOPĀ bez PVN |   |
| PVN 21% |   |
| KOPĀ ar PVN |   |
|  |
|  |  |  |  |  |  |
|   |  |  |  |  |
| *(pretendenta nosaukums)* |  |  |  |  |
|  |  |  |  |  |  |
|   |  |  |  |  |
| *(amatpersonas vārds, uzvārds)* |  |  |   |
|  |  |  |  | *(paraksts)* |

1. pielikums

Tirgus izpētes nolikumam

Id. Nr. SA 2018 08

**Iepirkuma līguma projekts, Nr. SA 2018 08**

Siguldas novada Siguldā 2018.gada \_\_\_.\_\_\_\_\_\_\_\_\_\_\_\_\_\_\_\_\_\_\_\_

**SIA „SALTAVOTS”,** vienotais reģistrācijas Nr. 40103055793 (turpmāk - Pasūtītājs), juridiskā adrese Lakstīgalas iela 9B, Sigulda, LV-2150, valdes locekļa Guntara Dambenieka personā, kurš rīkojas pamatojoties uz statūtiem, no vienas puses, un

<***Tirgus izpētes uzvarētāja nosaukums***>, <vienotais reģistrācijas numurs> (turpmāk – Izpildītājs), <juridiskā adrese> tās <pilnvarotās personas amats, vārds, uzvārds> personā, kurš rīkojas saskaņā ar <pilnvarojošā dokumenta nosaukums>, no otras puses,

abi kopā un katrs atsevišķi saukti attiecīgi Puses/Puse, pamatojoties uz SIA „SALTAVOTS” rīkotās tirgus izpētes „Kanalizācijas sūkņu stacijas ar aprīkojumu piegāde”, iepirkuma identifikācijas numurs SA 2018 08 (turpmāk – Tirgus izpēte) rezultātiem, noslēdz šādu piegādes līgumu (turpmāk – Līgums):

1. **Līguma priekšmets**

Pasūtītājs pasūta un Piegādātājs veic kanalizācijas sūkņu stacijas ar aprīkojumu (turpmāk – Preces) piegādi saskaņā ar Līgumu, tirgus izpētes „Kanalizācijas sūkņu stacijas ar aprīkojumu piegāde” nolikumu (skatīt Līguma 1. pielikumu) un piedāvājumu (skatīt Līguma 2. pielikumu).

1. **Līguma summa un norēķinu kārtība**
	1. Pasūtītājs Līguma darbības laikā pērk Preci par Līgumcenu EUR \_\_\_\_\_\_\_\_<summa no Finanšu piedāvājuma - Kopā bez PVN>.
	2. Līguma 2. pielikumā norādītā Preces cena par vienu vienību ir nemainīga un ir spēkā visā Līguma darbības laikā.
	3. Pasūtītājs par saņemto Preci veic samaksu ar pārskaitījumu uz Piegādātāja norēķinu kontu bankā 14 (četrpadsmit) kalendāro dienu laikā no Preces pavadzīmes saņemšanas un parakstīšanas brīža.
2. **Preces pasūtīšanas un piegādes kārtība**

3.1. Piegādātājs piegādā Preci pēc norādītās adreses – Skolas iela, Allažu pagasts, Siguldas novads Pasūtītāja darba laikā (darbdienās pirmdienās, otrdienās, trešdienās, ceturtdienās no plkst. 8. 00 līdz plkst.17.00 un piektdienās no plkst. 8.00 līdz plkst. 15.00).

3.2. Piegādātājs piegādi veic 60 (sešdesmit) kalendāro dienu laikā no līguma noslēgšanas dienas.

3.4. Pasūtītāja pilnvarotā persona pārbauda piegādātās Preces kvalitāti, tās atbilstību Līgumā, tā pielikumā un Latvijas Republikā spēkā esošo normatīvo aktu prasībām. Ja piegādātā Prece atbilst visām šajā apakšpunktā minētajām prasībām, Pasūtītāja pilnvarotā persona paraksta Preces pavadzīmi.

3.5. Pasūtītāja pilnvarotā persona, konstatējot saņemtās Preces neatbilstību Līguma 3.4. punktā noteiktajām prasībām, neparaksta Preces pavadzīmi un 2 (divu) darba dienu laikā no Preces saņemšanas sastāda pretenziju par konstatētajiem Preces trūkumiem, ko Līguma 8.10. punktā minētajā kārtībā nosūta Piegādātāja pilnvarotajai personai. Piegādātājs par saviem līdzekļiem novērš pretenzijā norādītos piegādātās Preces trūkumus, nepieciešamības gadījumā to apmainot pret atbilstošu Preci.

3.6. Piegādātājs nodrošina piegādātajai Precei 24 (divdesmit četru) mēnešu garantijas laiku no Preces pavadzīmes abpusējas parakstīšanas dienas.

3.7. Ja Preces garantijas laikā atklājas Preces trūkumi, kas nav radušies Preces nepareizas lietošanas rezultātā, Pasūtītāja pilnvarotā persona sastāda pretenziju, kuru nosūta Piegādātāja pilnvarotajai personai Līguma 8.10. punktā minētajā kārtībā. Piegādātājs 5 (piecu) darba dienu laikā no pretenzijas nosūtīšanas dienas par saviem līdzekļiem novērš Preces trūkumus, nepieciešamības gadījumā apmainot Preces komplektācijas sastāvdaļas.

1. **Pušu atbildība**

 4.1. Ja Piegādātājs neievēro Līguma 3.2. punktā norādīto Preces piegādes termiņu, Pasūtītājam ir tiesības prasīt Piegādātājam maksāt līgumsodu 0,5 % apmērā no pasūtītās Preces piegādes Līgumcenas par katru nokavēto dienu, bet ne vairāk kā 10% apmērā no Līguma 2.1. punktā norādītās Līgumcenas.

4.2. Preces piegādes kavējuma laikā tiek ieskaitīts viss laika periods, kas pārsniedz Līguma 3.2. punktā norādīto Preces piegādes termiņu līdz brīdim, kad tiek piegādāta atbilstoša Prece un Pasūtītāja pilnvarotā persona paraksta Preces pavadzīmi. Līguma 3.5.punktā minētajā gadījumā Preces piegādes kavējuma laikā netiek ieskaitīts laika periods no Preces saņemšanas dienas līdz pretenzijas nosūtīšanas dienai.

 4.3. Ja Preces garantijas laikā Piegādātājs neievēro 3.7. punktā paredzēto Preces trūkumu novēršanas termiņu, Pasūtītājam ir tiesības prasīt Piegādātājam maksāt līgumsodu EUR 10,00 (desmit *euro* un 00 centu) apmērā par katru nokavēto dienu, bet ne vairāk kā 10 % apmērā no Līguma 2.1. punktā norādītās Līgumcenas.

4.4. Ja Pasūtītājs neievēro Līguma 2.3. punktā norādīto samaksas termiņu, Piegādātājam ir tiesības prasīt Pasūtītājam maksāt līgumsodu 0,5 % apmērā no savlaicīgi nesamaksātas summas par katru nokavēto dienu, bet ne vairāk kā 10% apmērā no kavētā maksājuma apmēra.

 4.5. Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses darbības vai bezdarbības rezultātā, un ir konstatēts un pierādīts zaudējumu esamības fakts un zaudējumu apmērs, kā arī cēloniskais sakars starp attiecīgo darbību vai bezdarbību un nodarītajiem zaudējumiem.

4.6. Līgumsoda samaksa neatbrīvo no pārējo Līguma saistību izpildes un zaudējumu atlīdzināšanas pienākuma.

1. **Līguma darbības termiņš**

 5.1. Līgums stājas spēkā ar tā abpusējas parakstīšanas dienu. Līguma abpusējas parakstīšanas datums norādīts Līguma pirmās lapas augšējā labajā stūrī.

5.2. Līguma darbības termiņš ir 60 kalendārās dienas no līguma parakstīšanas datuma.

5.3. Pusēm ir tiesības vienpusēji izbeigt Līguma darbību, vismaz 30 (trīsdesmit) dienas iepriekš rakstiski paziņojot par to otrai Pusei.

 5.4. Neskatoties uz Līguma izbeigšanu, Piegādātājs nodrošina Līgumā noteikto Preces garantijas nosacījumu savlaicīgu un kvalitatīvu izpildi.

1. **Pasūtījumu konfidencialitāte**

6.1. Piegādātājs apņemas visā Līguma izpildes laikā, kā arī pēc tam neizpaust trešajām personām sakarā ar Līguma izpildi iegūto, tās rīcībā esošo tehnisko, finansiālo un citu informāciju par Pasūtītāju.

6.2. Augstāk minētā informācija netiek uzskatīta par konfidenciālu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pasūtītāja administrācijas un grāmatvedības sagatavotos publiska rakstura pārskatos un atskaitēs u.tml.).

1. **Nepārvarama vara**

7.1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās).

7.2. Puse, kas nokļuvusi nepārvaramas varas apstākļos, bez kavēšanās, bet ne vēlāk kā 3 (trīs) darba dienu laikā pēc nepārvaramas varas iestāšanās, rakstiski informē par to otru Pusi, un, ja tas ir iespējams, ziņojumam pievieno izziņu, kuru izsniegušas kompetentas iestādes un kura satur minēto apstākļu apstiprinājumu un raksturojumu.

7.3. Ja minēto apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt otrai Pusei atlīdzināt zaudējumus, kas radušies Līguma izbeigšanas rezultātā.

1. **Citi noteikumi**

8.1. Līgums atspoguļo Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās attiecībā uz Līguma priekšmetu, kas pastāvējušas starp Pusēm līdz Līguma parakstīšanai.

8.2. Kādam no Līguma noteikumiem zaudējot spēku Latvijas Republikas normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.

 8.3. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, telefona, faksa numuri, adreses, tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 7. (septītajā) darba dienā pēc tā nosūtīšanas dienas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem.

8.4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu saistību pārņēmējam. Piegādātājs brīdina Pasūtītāju par šādu apstākļu iestāšanos 30 (trīsdesmit) dienu iepriekš.

8.5. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikas normatīvajos aktos noteiktajā kārtībā.

8.6. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.

8.7. Par Līguma grozījumiem un papildinājumiem, izņemot Līguma 8.3.punktā noteikto gadījumu, Puses vienojas rakstiski. Līguma grozījumi un papildinājumi ir Līguma neatņemama sastāvdaļa.

 8.8. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.

8.9. Puses vienojas, ka ar Līguma izpildi saistītos jautājumus par Preču pasūtīšanu, pretenziju iesniegšanu, saraksti, pavadzīmju, nodošanas - pieņemšanas aktu parakstīšanu, Preču trūkumu pieteikšanu un novēršanu u.c.) risinās šādas Pušu pilnvarotās personas:

8.9.1. no Pasūtītāja puses:

 8.9.1.1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ (tālr.: \_\_\_\_\_\_\_\_, mob. tālr.: \_\_\_\_\_\_\_\_, e-pasts: \_\_\_\_\_\_\_\_\_);

8.9.2. no Piegādātāja puses – \_\_\_\_\_\_\_\_\_\_\_\_\_\_\_\_ (tālr.: \_\_\_\_\_\_\_\_, mob. tālr.: \_\_\_\_\_\_\_\_, , e-pasts: \_\_\_\_\_\_\_\_\_).

8.9.3. Līguma 8.9.1. apakšpunktā noteiktā Pasūtītāja pilnvarotā persona ir tiesīga veikt pasūtījumus, iesniegt pretenzijas, veikt saraksti, parakstīt pavadzīmes, nodošanas - pieņemšanas aktus, pieteikt preces trūkumu novēršanu.

8.10. Pasūtījumus un pretenzijas Pasūtītāja pilnvarotā persona Piegādātāja pilnvarotajai personai nosūta pa e-pastu. Nosūtīšanas laiks tiek fiksēts uz elektroniskā pasta atskaites par piegādāto e-pastu (piegāde uz adresāta serveri) izdrukas, kas nepieciešamības gadījumā katrai no Pusēm var kalpot par pierādījumu par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Piegādātāju par Līgumā noteikto termiņu neievērošanu, kā arī uzdevumu neizpildi.

8.11. Pasūtītāja pilnvarotās personas nav pilnvarotas izdarīt grozījumus un labojumus Līgumā un tā pielikumos.

8.12. Līgums sastādīts latviešu valodā uz \_ (\_\_\_\_) lapām ar pielikumu uz \_ (\_\_\_\_) lapām. Līgums sagatavots 2 (divos) identiskos eksemplāros, pa 1 (vienam) eksemplāram katrai Pusei. Abiem Līguma eksemplāriem ir vienāds juridiskais spēks.

1. **Līguma pielikumi**

1. pielikums - Tirgus izpētes „Kanalizācijas sūkņu stacijas ar aprīkojumu piegāde”, nolikums ar pielikumiem;

2.pielikums - Piedāvājuma kopija;

3.pielikums - Sarakste ar Pretendentu tirgus izpētes laikā <ja attiecināms>.

1. **Pušu rekvizīti**

 Pasūtītājs: Piegādātājs:

SIA „SALTAVOTS”

Reģ. Nr. LV 40103055793,

Lakstīgalas iela 9B, Sigulda, LV-2150

AS „SEB banka"

Bankas Kods UNLALV2X

Konta Nr. LV 15 UNLA 0027 8005 0870 4

SIA “SALTAVOTS” valdes loceklis

Guntars Dambenieks

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 /paraksts/

1. Skaidrojums par mazajiem un vidējiem uzņēmumiem Iepirkumu zraudzības biroja tīmekļvietnē internetā (Iepirkumu veicējiem→Iepirkumu vadlīnijas→Skaidrojumi un ieteikumi): https://www.iub.gov.lv/sites/default/files/upload/skaidrojums\_mazajie\_videjie\_uzn.pdf [↑](#footnote-ref-1)
2. Preces cenā ir iekļautas visas izmaksas (piegādes izmaksas, nodokļi, izņemot PVN, un citi izdevumi) [↑](#footnote-ref-2)